I dag blev samarbejdet Business Region North Denmark kickstartet.

Det skete med et stort event på Aalborg Universitet, hvor erhvervsledere, uddannelsesansvarlige, politikere og fagfolk fra alle de nordjyske kommuner var mødt op. Business Region North Denmark er et samarbejde mellem de 11 nordjyske kommuner og Region Nordjylland, som skal være med til at styrke vækst og udvikling i Nordjylland. Samarbejdet har fem indsatsområder: Turisme, infrastruktur, internationalt samarbejde, adgang til kvalificeret arbejdskraft og erhvervsudvikling og jobskabelse.